19-jarige vas oor polisieman se moord(Foto: SA Polisie) ŉ 19-jarige verdagte is in aanhouding ná hy Donderdag deur die eenheid vir prioriteitsmisdaadondersoeke (die Valke) in hegtenis geneem is. Hy staan tereg op aanklag van die moord op ŉ polisiebeampte in Inanda, Durban. Kapt. Simphiwe Mhlongo, woordvoerder van die polisie, het gesê konstabel Sizwe Mthethwa was op 7 Februarie nie aan diens nie, toe hy met ŉ mes aangeval en gesterf het. “Nog twee persone het tydens die voorval meswonde opgedoen en is na ŉ hospitaal geneem vir behandeling.” Die verdagte het na bewering die oorledenes se selfone gesteel. Mthethwa was op pad na die verdagte se huis om met sy ouers te vergader ná ŉ bakleiery tussen die verdagte en Mthethwa se stiefseun. “Die verdagte het hom egter met ŉ skerp voorwerp aangeval.” ŉ Saak van moord, poging tot moord en diefstal is by Inanda-polisiestasie aanhangig gemaak en die dossier is aan die Valke oorgegee vir ondersoek. “Beamptes het onverpoosd gewerk tot die verdagte opgespoor en in hegtenis geneem is.” Die 19-jarige verdagte sal na verwagting Maandag in die Ntuzuma-landdroshof verskyn.